Праз жыццё генія праходзяць ледзь не ўсе біблейскія сюжэты, і самы галоўны — момант здрады свайму сумленню, таленту, дару. Наколькі ты вытрымліваеш гэтыя выпрабаванні, наколькі здольны ім супрацьстаяць? Што ты ў канцы жыцця паспяваеш зрабіць, які апошні святы ўчынак? І як ты вяртаешся ў сваіх думках да пачатку, усведамляючы, як пражыў, што пакінуў і што наогул з табой адбывалася? Гэтыя тэмы таксама ў спектаклі падымаюцца.